Die Basiliek van die Heilige Kruis in Jerusalem of bloot Basilica di Santa Croce in Gerusalemme (Latyn: Basilica Sanctae Crucis in Hierusalem) is 'n basiliek in Rome wat gewy is aan die Heilige Kruis en in die gelyknamige plein geleë is. Die Santa Croce is een van die sewe pelgrimskerke van Rome.
Die kerk is ingebou in 'n deel van die voormalige paleis van keiserin Helena, te wete die moeder van keiser Konstantyn die Grote, wat volgens legende die Kruis waaraan Christus gesterf het in Jerusalem gevind het. Die legende van die kruisvinding word links in die apsis van die basiliek uitgebeeld. In die kerk word 'n aantal kruisrelieke bewaar. Daar het ook in die verlede grond wat van Jerusalem afkomstig is op die vloer gelê: en daarom dan die agtervoegsel in Gerusalemme. Die kerk is dus nie net gewy aan Jerusalem nie, maar is daadwerklik deel daarvan.
Die kerk is in 320 n.C. rondom 'n kapel gebou wat keiserin Helena in haar paleis aangelê het. Onder Pous Lucius II het die kerk in 1144-45 'n grondige restourasie ondergaan waarby die gebou 'n meer Romeinse boustyl verkry het. Die huidige, meer Barokse vorm van die kerk is die gevolg van verbouings en restourasie wat onder Pous Benedictus XIV plaasgevind het (wie se titelkerk dit op daardie stadium was) in die 18de eeu. In daardie tyd was daar ook strate aangelê wat die basiliek verbind met Sint-Jan van Lateraan en die Basiliek van Maria die Meerdere.
Titelkerk[wysig | wysig bron]
Die basiliek is sedert 1120 'n titelkerk. Houers van die titel was:
Albrecht van Oostenryk (1580–1598)
Decio Azzolino die Jonge (1681–1683)
Juan José Omella Omella (2017-hede)
Wikimedia Commons bevat media in verband met Santa Croce in Gerusalemme (Rome).
Ontsluit van "https://af.wikipedia.org/w/index.php?title=Santa_Croce_in_Gerusalemme&oldid=2061970"
Die bladsy is laas op 27 Oktober 2019 om 19:12 bygewerk.